બહાદુરસિંહજી ખુદ બહાર નીકળ્યા. હાથમાં જલતી સિગારેટ એમણે બુઝાવી. પછી ફૂંકિયું ખૂણામાં નાખ્યું… ગાડીનો દરવાજો બંધ કર્યો. ગાડી ચાલુ કરી ઓફિસમાં પહોંચી ગયા… કેન્દ્ર સરકારનો આ કર્મચારી (લાલભાઇ) રાજવીની આ ડિસિપ્લિન માટે વિસ્મય પામે છે…એના મોંમાંથી પ્રશંસાના ધન્યવાદના શબ્દો સરે છે, ‘વાહ રાજવી! પોતે સિગારેટ પીવે છે એની ઓફિસના કર્મચારીને જાણ ન થવી જોઇએ. એટલું જ નહીં પણ સિગારેટનો ધુમાડો સુધ્ધાં કચેરીમાં ન જવો જોઇએ!’ આવી કાળજી લેનાર પાલિતાણાના ઠાકોર બહાદુરસિંહજી ચાને દુર્વ્યસન કહી શકે અને એના પાલિતાણામાં ગુલાબ કેમ ન ખીલે?